Perustuu tositapahtumiin...
enimmäkseen
BRITANNIA ON HALLINNUT INTIAA 29 VUOTTA
Idiootti.
AGRAN KESKUSVANKILA
- Nimi? - Chowdry.
Sinut käskettiin kuvernöörin kansliaan.
Kas, herra Karim.
Halusin puhua näyttelyyn lähettämistämme matoista.
- Onko jokin ongelma, sir? - Ehei. Matoista pidettiin kovasti.
Kenraalikuvernööri sai jopa kiitoskirjeen brittihovista.
Onnistumisen myötä hän on päättänyt, että kuningattarelle lahjoitetaan -
mohur osana valtakauden 50-vuotisjuhlaa.
- Mohur, sir? - Jonkinlainen juhlakolikko.
Minulta pyydettiin luovuttajaksi joku pitkä mies. Te olette pisin.
- Milloin kuningatar saapuu? - Ei hän tule Agraan.
Te matkustatte Englantiin.
Ojennatte mohurin virallisessa tilaisuudessa.
- Kuin kuningattaren avustaja. - Saanko hevosen?
- Tuskin sentään. - Avustajalla on aina hevonen, sir.
Ei sitten ehkä aivan niin.
- Huomenta. - Huomenta.
Majuri Bigge, hovipalvelija Windsorista.
Hän vastaa matkastanne.
- Tässä on Abdul. - Mainiota!
Tässä on Mohammed, kolikon toinen luovuttaja.
- Kovin lyhyt. - Viime hetken vaihdos.
Pitkä mies joutui norsuonnettomuuteen.
BOMBAYN SATAMA
BUCKINGHAMIN PALATSI
Huomenta, Teidän Majesteettinne.
Päädyssä ovat Lord Chamberlain, yksityissihteeri, varasihteeri -
naispalvelijat, ylemmät ja alemmat palvelijat.
Sitten kamaripalvelijoiden esimies, henkilöstön päällikkö -
ja päähovimestari, jonka alaisuudessa ovat hovimestari -
muu keittiöhenkilökunta, palvelijoiden esimies -
tavalliset palvelijat, sisäköt ja sitten te. Onko kysyttävää?
- Kenellä mohur on, sir? - En tiedä vielä.
Kantanette sitä yhdessä tyynyllä.
- Saammeko kumpikin tyynyn? - En tiedä.
Oleellista on seistä paikallaan ja liikkua taaksepäin.
Tärkeintä on olla katsomatta kuningatarta.
Mokoma ääliö.
Englannin kylmyys vie meiltä vielä hengen.
- Miksi suostuit mukaan? - Pisin putosi norsun selästä. Oli pakko.
8 000 kilometrin matka lahjomaan koko Intian niemimaan sortajaa!
Et käsitä, miten suuri kunnia tämä on.
- Englantilaiset syövät sian verta. - Eiväthän.
Usko pois. Sianverimakkaroita ja lampaan aivoja.
Raakalaisten maa.
Antakaa vähän rahaa. Pyydän, sir.
Sivistys!
Antakaa lantti.
Käsivarret.
Otimme mallia British Museumin piirroksista.
Verratonta!
Vyönauha ei kuulu perinteiseen pukuun.
Intialaiset piirrokset eivät näyttäneet... intialaisilta.
Niinpä sovelsimme hiukan. Tärkeintä on näyttää autenttiselta.
Kelpaa minulle!
Vuosijuhlallisuudet, kello 9 aamiainen, kello 9.45 vahdinvaihto.
Kello 11 Ruotsin suurlähettiläs.
Kello 12 lounas Ruotsin ja Norjan kuningas Oskar II:n kanssa.
Norjan suurlähettiläs...
WINDSORIN LINNA
pohjoismaakuntien alivaltiosihteeri.
Kello 14 ajelu The Mallia pitkin.
Kello 14.30 teekutsut Hyde Parkissa 30 000 lapselle.
Kello 16.30 lähtö junalla Windsoriin.
18.30 päivällinen suuressa salissa...
Ripeästi nyt!
Ja mohurin luovutusseremonia.
Hindut, sir!
- Hehän ovat aivan eri pituiset. - Sattui norsutapaturma, sir.
Kuningatar saapuu, fanfaarit -
seremoniallinen sisääntulo.
Kuninkaallinen seurue käy pöytään, ja he istuvat tässä järjestyksessä:
kuningatar, yksityissihteeri Sir Henry Ponsonby -
Intian valtiosihteeri, Venäjän keisari -
tohtori Reid, Lady Churchill, neiti Phipps ja niin edelleen.
Ruokarukous, keitto.
Potage saint-germain sekä purée de madeleine.
Kalaruoka: morue aux huîtres.
Fanfaari. Pääruokalaji: kvenellejä kastikkeella ja niin edelleen.
Jälkiruoka: pain d'épinards -
tartelettes à la suisse, tuulihattuja. Niitä on aina.
Te tulette palvelusväen ovista.
Kävelette yhdessä tähän seisomaan.
Ei! Hiukan taemmas. Noin.
Ojennatte tarjottimen näin.
Tarjottimen? Odotin tyynyä.
- Ojennatte tarjottimen... - Anteeksi.
- Saanko minä tarjottimen? - On vain yksi.
Mitä minä sitten teen? - Improvisoitte.
Kunhan ette katso kuningatarta.
Kumarratte taas ja peräännytte näin -
salin poikki herra Biggen luo.
Hän saattaa teidät pohjoispäätyyn, jossa seisotte päivällisen loppuun.
Toistanko?
Kuningatar on matkalla Paddingtoniin.
- Kaikki ulos! - Te kaksi, portaisiin!
Jestas, missä ne kvenellit viipyvät?
Hei! Te kaksi, ulos täältä!
- Hän on asemalla, sir! - Jestas sentään.
Hyvänen aika, odottakaa missä käsketään.
Ovet auki.
Ovet auki!
Hän on saapunut.
Keitto.
Keitto!
Taivaan kiitos.
Keittoa, Teidän Majesteettinne.
Söin vielä.
Lautaset viedään heti kuningattaren syötyä loppuun.
Vielä kuusi ruokalajia.
Osterit ja turska. Sitten kvenellit.
Naurettavaa. Kaksi kuukautta laivalla, enkä saa tarjotinta.
Tässä mohur.
Tuoko se on?
Teidän Majesteettinne?
Tuulihatut.
Nyt kävelette, käännytte, kumarratte -
ja ojennatte lahjan ilman katsekontaktia.
Lahja Intian keisarikunnalta. Mohur.
- Mikä? - Mogulien aikainen kolikko.
Intian palvelemisen kunniaksi.
Joko lopetimme?
Kahvit vielä, Teidän Majesteettinne.
Katse!
Huomenta, Teidän Majesteettinne.
Aamiainen Belgian prinssien kanssa.
Kello 11 Dubain sulttaanin audienssi ja timanttilahjan vastaanottaminen.
Puutarhakutsut ja vieraina -
Ruotsin ja Norjan kuningas Oskar II, jälleen, ja kuningatar Lili'uokalani.
- Kuka kumma? - Havaijin kuningaskunnan hallitsija.
Hän on säveltänyt teille ukulelekappaleen.
Saimme estettyä esityksen.
Sitten syötte pääministerin kanssa, ja kello 19 on juhlaillallinen.
- Onko suoli toiminut? - Ei, tohtori Reid.
- Eikö päivän aikana? - Sunnuntai-iltana viimeksi.
Pelkäänpä, että juhlaillalliset käyvät raskaiksi.
- Saanen ehdottaa Bengerin seosta? - En syö moista vauvanruokaa.
Kuninkaallinen suoli tarvitsee hiukan kuitua.
Onko vielä muuta?
Ilahduttiko mohur Teidän Majesteettianne?
- Mikä? - Mohur, juhlakolikko.
Se intialaisten palvelijoiden antama.
Pidempi heistä oli varsin komea.
Seis!
Pieni suunnitelmien muutos.
Ette saa puhua kutsuvieraille. Saatte nyökätä tai kumartaa -
mutta älkää puhuko muille kuin palvelusväelle.
Tulen luoksenne, kun kuningatar istuu.
Te tarjoilette kuninkaallisen jälkiruoan.
Anteeksi, sir? Mitä tuo on?
Hedelmähyytelöä.
- Miten se pysyy koossa? - Liivatteella.
Sitä saadaan lehmänluusta.
Raakalaiset!
Intiassa on jälleen nälänhätä. Irlannissa kapinoidaan taas.
Suez on jatkuva painajainen, ja buurit kapinoivat taas.
- Onko hyviä uutisia, pääministeri? - Otamme Zulumaan alaisuutemme.
- Minkä ihmeen takia? - Buurit on saarrettava...
- Olette masentava, pääministeri. - Niin.
Ah, voileipiä.
Upeaa!
Hyytelöä, Teidän Majesteettinne.
Piristyin kummasti.
- Mitä pirua tuo oli? - Käskitte tarjoilla hyytelön.
En käskenyt suudella Intian keisarinnan jalkoja!
- Ajattelin piristää häntä. - Minä saan tästä vielä syytteen!
Mitä ihmettä tämä on?
Kuningatar on pyytänyt näitä herroja -
henkilökohtaisiksi palvelijoikseen juhlavuoden loppuun asti.
Typerys, sinun piti vain tarjoilla hyytelö, niin pääsisimme kotiin.
Hyvät herrat. Te voitte odottaa ovella.
Te taas saatte mennä seisomaan kirjoituspöydän ääreen.
Kiitos.
Te voitte poistua.
Kiitos, Teidän Majesteettinne.
Ei hätää, en minä teitä syö.
"Tohtori Reid."
"Suoli toimi erittäin hyvin -
"kello kahdeksan tänä aamuna."
Mitä pirua siellä on meneillään?
- Kiitos, herra... - Abdul. Abdul Karim.
Minä kirjoitan aina.
Intiassa kirjoitan kaiket päivät.
Intiassa ette siis ole palvelija?
En. Kirjoitan isoon kirjaani.
- Kirjoitatte kirjaa? - Kyllä.
Kirjoitan kaikki nimet ja teot.
Kirjoitan aamusta iltaan.
- Fiktiota? - Ei, vaan täyttä totta.
En käsitä. Jos olette kirjailija, miksi tulitte ojentamaan sen mo...
Mohurin. Teidän Majesteettinne palveleminen on minulle kunnia.
- Minä valitsin ne matot. - Matot?
Varakuningas pyysi herra Tyleria, mutta oikeasti se olin minä.
Matot vaativat hyvää silmää.
Tämä esimerkiksi on oikein hieno. Solmut ovat todella tiukkoja.
Matontekotaito tuli Intiaan Persiasta keisari Akbar Suuren myötä.
Taito on luoda erilaisista langoista matto -
jonka päällä voimme seistä.
Tiedätte matoista paljon.
Olen matonkutojien suvusta, mutta nyt kirjoitan kirjaa.
Elämä on kuin matto.
Me kudomme edestakaisin muodostaaksemme kuvion.
Todella kaunis vertauskuva.
Katsokaa, vapauden lintu on ikuistettu kuvioon.
- Intiassa olette siis runoilija? - En.
Pidän kirjaa vangeista.
Me olemme kaikki vankeja, herra Karim.
Mies on runoilija.
Mitä helvettiä oikein touhuat?
Emme pääse täältä koskaan pois.
Nämä ihmiset ovat ihmiskunnan suurimpia riistäjiä.
Luuletko tosissasi, että he piittaavat meistä?
Tätä menoa jäädymme kuoliaiksi.
Lopeta mielistely, ja häivytään täältä. Lupaatko?
Minä lupaan. Hyvää yötä.
Lopeta jo!
Tämä on jo kolmas perättäinen päivä.
Herra Abdul -
saanko kysyä, mistä päin Intiaa olette kotoisin?
Agrasta.
- Taj Mahal? Oletteko käynyt siellä? - En.
Se on maailman ihmeellisin rakennus, Teidän Majesteettinne.
Palatsien kruunu.
Shah Jahan rakennutti sen muistoksi vaimostaan -
- joka kuoli synnyttäessään parin 14. lasta. - Hyvänen aika.
Surun murtama šaahi toi parhaat arkkitehdit -
Persiasta ja Afganistanista rakentamaan palatsin.
Kuulostaa hienolta rakennukselta. Haluaisin kovasti nähdä sen.
Se on kaunis! Pelkkää valkoista marmoria.
- Kauneutta kuolleelle kuningattarelle. - Romanttista.
Šaahi rakennutti myös Punaisen linnoituksen -
Shalamarin puutarhan ja riikinkukkovaltaistuimen.
Maailman kaunein valtaistuin, jonka sisällä oli Kohinoor-timantti.
- Minulla on se rintakoruna. - On vai?
Se ei ollut kovin kiiltävä. Niinpä Albert hiotutti sen.
- Mitä valtaistuimelle tapahtui? - Se hajotettiin.
- Kamalaa. - He hajottavat vaikka mitä.
Brittisotilaat veivät jalokivet.
- Meidän sotilaamme? - Niin, kapinan jälkeen.
Hirvittävää.
Mistä he mahtavat keskustella? Intialainen palvelija!
Mitä ihmettä kuningatar hänessä näkee?
No, hän on aika komea.
Mitä Shah Jahanille tapahtui?
Oma poika syöksi hänet vallasta, ja hän kuoli Agrassa.
Lapset voivat olla häijyjä.
Hänet haudattiin Taj Mahaliin vaimonsa Mumtazin viereen.
Hautaan kaiverrettiin: "Tässä lepää Shah Jahan -
"joka lähti tästä maailmasta iäisyyden juhlasaliin."
Iäisyyden juhlasali on hieno ajatus.
- Tiedätte paljon. - Tunnettuja tarinoita.
- Kävisitte siellä. - Minua on kielletty.
- Kielletty? - Voisin joutua salamurhatuksi.
Ettekö ole nähnyt intialaista katua?
- Tai maustekojua? - En.
Kaikki ne mausteet. Jeera, korianteri, garam masala.
- Mitä on garam masala? - Sitä pannaan kastikkeeseen.
Ettekö ole maistanut intialaista ruokaa?
Dal, rogan josh, biryani, mangochutney.
- Mangochutney? - Mangosta valmistettu chutney.
- Mikä on mango? - Hedelmien kuningatar.
Miltä se maistuu?
Se muistuttaa appelsiinia ja persikkaa.
Sir Henry? Tahtoisin mangon.
- Mangon? - Tahtoisin maistaa mangoa.
Mahdotonta. Niitä kasvaa vain Intiassa.
Olen Intian keisarinna. Pyytäkää lähettämään sellainen.
BALMORALIN LINNA
Tähän!
- Teidän Majesteettinne? - Oi, kiitos.
Vielä yksi. Kiitos.
Mitä pidätte skottiasuistanne?
- Aika karkeita. - Skotlannissa on kaikki.
Sir Henry? Milloin Bertie saapuu?
Huomenna. Hän on matkalla Monte Carlosta.
Kuningatar kyllä tarkenee toppauksissaan.
Ai että vihaan Skotlantia!
Te taidatte olla ne hindut. Oikein mukava tavata.
Te taidatte olla ne hindut.
Lisää, lisää!
Kävisipä jo nukkumaan.
Huomenta, Teidän Majesteettinne.
- Laatikkonne, olkaa hyvä. - Kiitos.
Sekä pyytämänne tyhjä muistikirja.
Saatte poistua. Osaan kyllä käydä laatikot läpi itsekin.
Abdulista on paljon apua.
- Nämä ovat parlamentin papereita. - Tiedän.
Eihän palvelija voi auttaa näiden kanssa.
Olen Englannin kuningatar ja päätän itse.
Sir Henry, hankkisitteko käsineet. Hindut kärsivät kylmää.
Hän auttaa laatikoiden kanssa.
- Opettakaa minulle intiaa. - Intiaa?
Hindua, tai mikä kielenne onkaan.
- Oletteko varma? - Totta kai.
- Miksi opettelisitte hindiä? - Olenhan Intian keisarinna.
Tilasin kirjankin yksityistunteja varten.
- En voi opettaa teille hindiä. - Miksette?
Keisarinnan asemassa teidän kuuluisi opetella urdua, mogulien kieltä.
Intiassa on tuhat kieltä. Urdu on niistä jaloin.
Hindiä kirjoitetaan näin.
Urdua taas kirjoitetaan näin.
- "Minä olen kuningatar." - Vai niin.
- Hän opettaa kuningattarelle hindua. - Sopiiko niin tehdä?
Se on urdua, muslimien kieltä.
Voi sentään.
Juuri noin. Te olette kuningatar.
Kuningatar on hyvin viisas.
Kirjoittakaa te se nyt.
Kuningatar kirjoittaa muistikirjaansa ja puhuu hindustania.
Urdua, oikeastaan. Muslimien kieltä.
- "Nii" kuten sana polvi, knee. - Ai polvi?
Kyllä.
"Kiitos, Abdul. Olette taitava opettaja."
- Bertie! - Äiti.
- Vakoilitko minua? - Opettelitteko urdua?
- Kyllä. - Onkohan se soveliasta?
On toki, Intian keisarinnalle.
Henkilöstön edessä.
Olet aivan oikeassa.
Täällä minulla ei ole omaa rauhaa.
Sir Henry, menen Abdulin kanssa Glas Allt Shieliin.
- Glas Allt Shieliin? - Kahden kesken.
Minähän saavuin vasta.
Oi, miten kaipaan yksinoloa -
ja vaatimatonta, alkeellista elämää.
Typerät aristokraatit eivät ymmärrä mitään.
Pokkuroivat ja parantelevat asemiaan. Niin on ollut koko ikäni.
He eivät kestäneet sitä, että toin tänne rakkaan John Brownin.
Täällä olin onnellisempi kuin missään muualla koko maailmassa.
Oi, miten ikävöinkään häntä.
Ja Albertia.
On kulunut 30 vuotta, ja ajattelen häntä joka päivä.
Olen niin kovin yksinäinen.
Kaikki rakkaani ovat kuolleet, ja minun eloni jatkuu aina vain.
Teidän Majesteettinne.
Asemani on mahdoton.
Muut eivät ymmärrä, minkälaista on olla kuningatar.
Olen miljoonien ihmisten vihaama.
Kaikki yhdeksän lastani ovat turhamaisia -
kateellisia ja riidoissa keskenään.
Ja Bertie on suureksi häpeäksi.
Entä minä sitten?
Lihava, rampa, voimaton, höpsö vanhus.
Mikä on kaiken tarkoitus, Abdul?
Mikä on kaiken tarkoitus?
Palveleminen.
Uskon, että emme elä itsemme, vaan suuremman tarkoituksen tähden.
Koraani sanoo: "Me elämme tehdäksemme hyvää toisille."
- Koraani? - Olen hafiz.
- Osaan Koraanin ulkoa. - Eikö se ole pitkä?
114 suuraa, 6 236 jaetta.
- Ja osaatte joka sanan? - Moni muslimi osaa.
Luulin teitä hinduksi.
Olen muslimi, Teidän Majesteettinne.
Opin Koraanin munshi-isältäni.
- Munshi? - Minun opettajani.
Te saatte ryhtyä kuningattaren munshiksi.
Minähän olen pelkkä palvelija enkä voi siten olla munshi.
Ette ole enää palvelija, vaan minun opettajani.
Opetatte minulle urdua, Koraania ja mitä hyvänsä keksittekin.
Mikä piru on "munshi"?
Hengellinen opettaja, Teidän Kuninkaallinen Korkeutenne.
Onko äitini järjiltään? Hänhän on valtionkirkon pää!
Mitä Canterburyn arkkipiispakin sanoo?
Minä sanon, että mies on ruskea John Brown.
Hyvä luoja...
Teidän Majesteettinne.
- Iltaa, Bertie. - Äiti.
Mikä ihmeen asu tuo on?
Illallinen on katettu.
Lady Churchill oli pöyristynyt. Istua nyt hindupalvelijan vieressä!
Munshi on oppinut muslimi ja osaa Koraanin ulkomuistista.
Hän ei ole enää palvelija. Hän saa oman alaisensa.
- Kenet muka? - Sen lyhyen ja lihavan.
Järjetöntä! Kohtelet sitä miestä kuin perheenjäsentä.
En. Abdulista minä pidän.
Lady Churchill saa luvan totutella -
sillä munshi tulee kanssamme lomalle.
Et voi viedä muslimia Firenzeen.
Voin viedä muslimin minne ikinä tahdon.
Hyvää yötä, Bertie.
- Munshi? - Niin.
Hengellinen neuvonantaja? Kotimaahan paluun sijaan matkaamme Firenzeen.
On etuoikeus nähdä Italian loisto hienossa seurassa.
Olet täysi idiootti. Luuletko, että mutiainen saa ylennyksen?
En tullut kantamaan laukkujasi, piru vie!
Mistä valitat? Meillä on oma junavaunu ja käymälä.
Sinulla on mukava vuode lattialla.
Minä teen kuolemaa. Tahdon kotiin.
Tuo kielteinen asenteesi alkaa kyllästyttää.
Elämä on suuri seikkailu.
Ota se avoimena vastaan ja nauti.
Olemme lomalla. Mitä muka voi sattua?
"Ei saa vetää."
Pahoittelen hätäjarrutusta, Teidän Majesteettinne.
- Eihän teihin sattunut? - Ei käynyt kuinkaan.
Täysin ymmärrettävä erehdys.
Olen todella iloinen seurastanne...
- Mitä hän täällä tekee? - Abdul tuli selittämään.
Miksi meillä on yhteinen kylpyhuone?
- Minä nukuin äitini vuoteessa 18-vuotiaaksi. - Olen 57.
- Jopa munshilla on oma kylpyhuone! - Kyllä, oikein hieno...
- Hyvää yötä, äiti. - Hyvää yötä, Bertie-herra.
Sulje ovi, Bertie.
Abdul... Minulla on lahja.
Ensimmäisen Firenzen-matkan ja munshiksi ryhtymisen kunniaksi.
Medaljonki.
Siinä on minun kuvani.
Miten voin kiittää, Teidän Majesteettinne?
Pitämällä minut turvassa.
- Ainaisesti. - Voi Abdul...
Rakastutte Firenzeen.
Maisemat ovat ihmeelliset.
Eikö olekin upea paikka? Albert rakasti Firenzeä.
Hän ihaili Medicejä suuresti.
Aikansa huipputaiteilijoilla teetettiin -
hämmästyttäviä teoksia jälkipolville.
Intiassakin luodaan hienoa taidetta.
Kukin keisari teetti taidokkaita teoksia durbar-saliinsa.
- Durbar-saliin? - Kullakin keisarilla oli oma sali -
täynnä ihmiskunnan hienouksia.
- Minullakin pitäisi olla durbar-sali. - Loistava ajatus.
- Mihin se tulisi? - Wightsaarelle tietenkin.
Teidän Majesteettinne, signor Puccini on saapunut.
Oi! Mistä tuo olikaan, herra Puccini?
Uudesta oopperastani Manon Lescaut.
Se kertoo rakastavaisista -
jotka joutuvat erilleen luokkaeron takia.
- He kuitenkin karkaavat yhdessä. - Upeaa!
- Nainen vangitaan rakkauden takia. - Ai.
- Mutta pari karkaa. - Bravo!
Lopulta nainen kuolee, ja mies jää yksin suremaan.
Ei taidakaan kuulostaa miellyttävältä.
Koominen ooppera on mieluisampaa.
Osaatteko Gilbert & Sullivania?
Jospa Hänen Majesteettinsa laulaisi?
- Ehei. En millään voisi. - Toki.
Ei. No, hyvä on. Yksi vain.
Pinafore, Bertie?
Onko pakko?
Bellissima!
Olin Mendelssohnin opissa.
Kuningattaren malja!
Minun maljani!
Liikaa samppanjaa.
Saanko luvan?
Oi, Abdul!
En ole vuosiin ollut näin onnellinen.
Kun tulin Englantiin, pelkäsin teitä kovasti.
Olettekin todella ystävällinen.
Olette ainutlaatuinen.
Samoin, Abdul.
Olette minua paljon iäkkäämpi -
ja Englannin kuningatar -
sekä Intian keisarinna.
Minä olen pelkkä vaatimaton munshi.
Mutta minulle olette koko elämäni tärkein ihminen.
Vielä tärkeämpi kuin vaimoni.
- Vaimo? - Niin.
- Olette naimisissa. - Tietenkin.
- Missä vaimonne on? - Intiassa.
- Miksette kertonut? - Ei sillä ole merkitystä.
Totta kai on. Se muuttaa kaiken.
Palaatte Intiaan saman tien.
Ja tuotte vaimonne tänne.
OSBORNE HOUSE, WIGHTSAARI, ENGLANTI
"Millainen sää Agrassa on ollut?"
Helkkari.
Hän saapuu.
Miten jännittävää.
- Ali Baba. - Onpa kookas.
Mistä hän sai mitalit?
- Mikä pirun asu tuo on? - Kasvoja ei näy.
- Suurenmoinen näky. - Vaimoahan ei näe, Teidän Majesteettinne.
Kunnioitusta herättävää.
- Kuka kumma tuo on? - Kanna laukut, poika.
Mukana on palveluspoika.
Hyvä luoja! Montako vaimoja on?
Kaksinnaija.
Kunpa viihtyisivät vierasmökissä.
- Teidän Majesteettinne. - Kai sopii piipahtaa teelle?
Tyttärentyttäreni Kreikan kuningatar Sophia.
Suurherttuatar Sophie Saxe-Weimar-Eisenach.
Ja tyttäreni prinsessa Helena Augusta Victoria -
Schleswig-Holstein- Sonderburg-Augustenburg.
Minun vaimoni rouva Karim ja anoppini.
Teidän Majesteettinne, kuningatar Sophia -
suurherttuatar Sophie Saxe-Weimar-Eisenach -
prinsessa Helena Augusta Victoria -
Schleswig-Holstein- Sonderburg-Augustenburg.
Haluaisin kiittää omasta puolestani, vaimoni ja hänen äitinsä puolesta -
Hänen Majesteettiaan majoittamisestamme.
Olemme hyvin kiitollisia ystävällisyydestä ja sisustuksesta.
Vieraanvaraisuus ja ystävällisyys -
ovat kulttuurissamme korkeassa arvossa.
Siksi meillä on kunnia maksaa takaisin omalla pienellä tavallamme.
- Mikä on meidän, on myös teidän. - Kirjaimellisesti.
Alhamdulillah.
Rakas munshini, on ilo saada teidät vieraiksi, lapseni.
Kaipasimme teitä kovasti. En malta odottaa durbar-salin esittelemistä.
"Lapset"? Ponsonby, tehkää asialle jotakin.
Rakas munshini, iloitsen kovasti paluustanne.
On ollut tylsää ilman teitä.
Ja on ilo tavata rouva Karim.
Minua kiinnostaa tietää yksi asia.
Miltä hän näyttää hunnun takana?
- Teidän tulee nähdä hänet. - Saanko?
Te olette nainen ja Intian keisarinna.
Minne hän nyt menee?
Teidän Majesteettinne.
Olette todella kaunis.
Mikä kumma on durbar-sali?
Ylistys intialaisuudelle mogulikeisarien tyyliin.
Kuka antoi luvan sellaisen rakentamiseen?
En minä ainakaan. Olin Monte Carlossa.
- Kuningatar toimii mielensä mukaan. - Seuraavaksi hän pukeutuu burkhaan.
- Pääministeri, olette myöhässä. - Olen kovin pahoillani.
Aloittakaamme.
Tämä on intialainen käytävä.
Salin on suunnitellut Bhai Ram Singh.
Paikka kuhisee niitä.
Muotokuvia merkittävistä intialaisista.
Tässä on prinsessa Gowramma.
Ja tässä on tietenkin itse munshi.
On kunnia tavata, herra pääministeri.
Aivan näköinen, eikö olekin?
Pyysin hoikentamaan minua hiukan.
Vaimoni. Herra pääministeri.
Vaimoni äiti. Ellen erehdy heistä.
Palvelijani Mohammed ja Ahmed.
Ja täällä on durbar-sali.
Mitä pirua on tekeillä, Ponsonby?
Veistokset ovat Uttar Pradeshista, ja matto on kudottu Agran vankilassa.
Sopivat kuvaelmaan täydellisesti.
Kaikkein tärkein on riikinkukkovaltaistuin.
Tarkka jäljennös alkuperäisestä.
Ja tietenkin Kohinoor.
Nyt todella tunnen olevani Intian keisarinna.
Luulin, että hän on kuolemaisillaan.
- Hämmästyttävä lisä kartanoon. - Ajatuksesta voimme kiittää Abdulia.
Durbar-salin valmistumisen kunniaksi -
pieni yllätys, Teidän Majesteettinne.
- Mikä se on? - Mango.
Hetkinen, Teidän Majesteettinne.
Se on ylikypsä.
Sir Henry, mango on ylikypsä.
Olen kovin pahoillani.
Ottakaa yksi aina, kun näette munshin.
Odotan innolla, että näette kuvaelman, pääministeri.
Nyt on kyllä menty liian pitkälle.
En kykene lavalle näin sairaana.
Pakko. Pääministeri katselee.
Tämä on täysi katastrofi.
- En käsitä. - He ovat odottaneet tätä.
Ketkä? - Ponsonby, Reid, koko joukko.
Kuningatar pakottaa heidät katsomaan.
He eivät kestä ja käyvät kimppuusi.
- En ole tehnyt mitään. - Et voi voittaa heidän ehdoillaan.
Rouva munshi!
Bertie.
Minua ei ole koko ikänäni nöyryytetty tällä lailla.
Minusta tämä on hauskaa.
Ensimmäiset lavalle, kiitos.
Kohtaus muinaisessa Persiassa.
Minä olen Persian sulttaani.
Kuninkaiden kuningas.
Teidän Korkeutenne, lahjoitamme teille -
kaikki Idän rikkaudet.
Olette nyt minun vallassani.
Bravo Munshi!
Mitä pirun munshi-maniaa tämä oikein on, Ponsonby?
Yritän pitää imperiumin koossa. Valta tuntuu olevan intialaisilla.
Koko sotkulle on pantava piste.
Muuten saat lähteä. Onko selvä?
Sir Henry, mitä pääministeri sanoi?
Tuota... rehellisesti sanottuna -
hän vaikutti huolestuneelta.
Miksi? Munshista hän varmasti piti.
- Ongelma taisi olla juuri munshi. - Minusta hän oli hyvä.
Huolena lienee munshin merkittävä asema hovissa.
Totta kai munshilla on merkittävä asema.
- Mutta hän on intialainen. - Tiedän.
Intian herkän tilanteen vuoksi pääministeriä huolettaa -
että tämä voi olla vääränlainen viesti.
Omasta mielestäni viesti oli varsin hyvä.
- Mutta mies on muslimi. - Nimenomaan.
Olemme heille paljon velkaa.
Heidän osuudestaan kapinassa.
- Kapinassa? - Hehän auttoivat meitä hinduja vastaan.
Kapina oli muslimien johtama.
- Oletteko varma? - Toki.
Muslimisotilaat nousivat kapinaan, koska levisi huhu -
että kiväärit oli rasvattu sianihralla.
Niinkö?
Suurmufti itse antoi teille fatwan -
ja muslimisotilaat surmasivat yli kaksi tuhatta brittiä.
Kenen kanssa olette puhunut, äiti?
Olen avannut teille sydämeni. Toin perheenne Intiasta tänne.
Annoin ylennyksen muiden vastustaessa.
Katsoin läpi sormien, kun jätitte kertomatta vaimostanne.
Miten saatoitte antaa minun nolata itseni kaikkien nähden?
Olen syvästi pahoillani.
- Hindujen piti olla kapinan takana. - Eivät vain hindut.
- Muslimien piti olla ystäviäni. - Olemmekin.
Minulle on langetettu fatwa.
Kapinan aloittivatkin muslimit. Tällainen ei käy päinsä!
Persian sulttaanin esitys oli loistava -
mutta nyt teidän on palattava kotiin.
Olen syvästi loukkaantunut.
Kai ymmärrätte tilanteeni?
Kiitos kaikesta.
Jään ikävöimään teitä paljon.
Lähdemmekö siis kotiin?
Hyvää yötä, äiti.
Hyvää yötä.
Rouva Tuck?
Abdul.
Olette ollut hölmö, ja olen raivoissani.
Munshi ei olisi saanut valehdella minulle.
Olisi kuitenkin naiivia minulta -
jättää huomiotta ystävällisyytenne ja lojaaliutenne.
Luulitte kai suojelevanne minua -
mutta monarkkina minua ei suojele mikään.
Siten olen päättänyt suuresta pettymyksestäni huolimatta -
että haluan teidän jäävän.
Armollista. Kiitos, Teidän Majesteettinne.
Meidän on selvitettävä eräs asia.
Olen syvästi huolissani rouva Karimista.
Rouva Karimista?
Tähän mennessä pitäisi jo kuulua -
pienten muslimijalkojen tepsutusta Osborne Housen käytävillä.
Minua huolettaa, toimiiko kaikki alakerrassa.
Tutkikaa rouva Karim.
Kuinka niin?
Varmistakaa, että kaikki toimii.
Munshin perheineen piti olla lähdössä.
Mistä sellaisen käsityksen saitte?
Munshi perheineen kuuluu tänne.
Tämä merkitsee sotaa. Kaivetaan esiin kaikki törky -
sen roiston tekemisistä Intiassa.
- Eikö poikanne asu siellä, Ponsonby? - En voi sekaantua moiseen temppuun.
Minusta tulee pian kuningas. Saatte luvan totella!
Kääntäkää kaikki kivet. Kirjatkaa tiedot kansioon.
Ja tehkää loppu tästä humpuukista!
Parasta mennä tutkimaan munshin vaimo.
Tohtori Reid, käykää sisään.
- Kasvot täytyy paljastaa. - Se ei sovi.
Minun pitää nähdä kieli.
- No? - Kunnossa on.
Herra Mohammed, me tulimme, koska olemme huomanneet ahdinkonne.
Päädyitte tänne sattumalta ja nyt ette pääse pois.
Outo tilanne ei ole omaa syytänne.
Olemme myös huomanneet, että maamme sää -
on vaarantanut terveydentilanne.
Kaiken lisäksi -
joudutte häpeällisesti palvelemaan -
itseänne monin tavoin alhaisempaa ihmistä.
Siten tulimme ajatelleeksi, että voisimme tarjota teille apua.
- Apua? - Kotimatkan, pienen eläkkeen.
Tietenkin vastineena... tiedoista.
Eli haluatte minulta paljastuksia?
Tavallaan.
- Mitä haluaisitte kuulla? - Mitä hyvänsä.
Tarkkoja tietoja hänen sanomisistaan ja tekemisistään.
Abdul tekee samaa kuin kaikki muutkin.
Hän pyrkii ylöspäin.
Hän mielistelee.
Hän kapuaa haisevia tikapuita ylöspäin -
saastaisessa britti-imperiumissa.
Höynäyttää teitä kaikkia -
sillä hän on palvelija, intialainen muslimipalvelija.
Te kaikki tutisette housuissanne -
koska hän päihittää teidät omassa pelissänne.
Kukaan ei tutise housuissaan.
Olemme maailman mahtavin kansa vaikutusvaltamme huipulla.
Huipulta pääsee vain alas.
Työntäkää typerä britti-imperiuminne -
haisevaan peräreikäänne, prinssi Bertie, sir.
Toivon, että Abdul saa kaiken romahtamaan.
Pidän huolen siitä, että kuolet tänne.
- Hän ei sanonut mitään. - Kuinka niin?
Teimme parhaamme, mutta hän puhui harkitsematta.
Mikä ryökäle!
Tohtori Reid!
En ole hölmö.
Te vehkeilette jotakin, enkä siedä moista.
Tohtori, pyysin tutkimaan rouva Karimin.
- Mitään ei ole tehty. - Teidän Majesteettinne -
oli mahdotonta tehdä diagnoosia uskonnollisista syistä.
- Tutkitteko munshin? - En.
Tutkikaa sitten hänet. Bertie!
En opiskellut seitsemää vuotta yliopistossa -
tutkiakseni intialaisten miehuuskaluja!
Housut.
Heureka! Hänellä on tippuri.
Jopas...
Äiti, meidän on puhuttava... rauhassa.
Urdun oppituntini on kesken.
Meillä on tärkeä uutinen yksityisasiasta.
- En salaa Abdulilta mitään. - Pyydän...
Teidän Majesteettinne, ikävä kyllä uutisemme koskee munshia.
Meillä on näyttöä, että Abdul Karim on...
alhaista syntyperää oleva huijari, Teidän Majesteettinne.
Munshi on ylhäisestä opettajasuvusta.
Hän toimi kirjurina vankilassa.
Oma poikani on itse puhunut Abdulin esimiehen kanssa.
Koko suku on kouluttamatonta.
Isä on alhainen apteekkari.
Munshi ei edes käynyt koulua.
Se mies on huijari ja näkee valtion asiakirjat.
Totta se on, Teidän Majesteettinne.
Abdul ja hänen isänsä ovat rahvasta.
Kokosimme tiedot kansioon.
Senkin halveksuttavat konnat. Rasistit!
Vakoilua, kansio, mustamaalausta...
Ei Intiassa kouluttauduta kuten täällä!
Hän käyttää asemaansa omaksi hyödykseen.
Miten hän siis eroaa kenestäkään teistä?
Kehtaattekin halveksia Abdulia ja herjata hänen isäänsä.
Bertie, häpeän käytöstäsi.
Abdul on lojaali, viisas ja myötätuntoinen ihminen.
Hän on edennyt omilla ansioillaan.
Pyytäkää Abdul tänne.
Hakekaa hänet!
Toistakaa perässäni: "Olen kohtelias munshille."
- Olen kohtelias munshille. - Te myös.
Olen kohtelias munshille.
Bertie, te kaikki! Olen kohtelias munshille.
On ilmeistä, että saadakseen lainkaan kunnioitusta -
ihmisellä tulee olla virallinen arvo.
Sen tähden Abdul saa ritarin arvon seuraavien joukossa.
Riittää! Absurdia!
Teidän täytyy tietää. Tuolla miehellä on tippuri!
- Tippuri? - Niin, Teidän Majesteettinne.
Miksi te ette sitten lääkärinä hoida häntä?
Häipykää silmistäni!
Kuules, sairas intialaispaskiainen! Jätä kuningatar jo rauhaan!
Tohtori Reid, kohteliaisuutta!
- Ritarin arvo? - Kai jokin laki estää?
- Mieshän on rahvasta ja intialainen! - Ei kuningatar voi.
Totta. Me tätä palatsia pyöritämme, ja meidät sivuutetaan.
- Meidän täytyy vastustaa. - Kuningatarta?
Meidän monarkkimme asema perustuu keskinäiseen sopimukseen.
Jos hän ei luovu tästä järjettömyydestä -
meidän kaikkien tulisi lähteä!
Jonkun on kerrottava se hänelle.
Valitkaamme edustaja.
Menkää te, henkilökunnan korkeimpana.
En voisi. Asemani tahriintuisi.
Rouva Tuck? Ettekö te tunne kuningattaren hyvin?
Olen pelkkä pukija. Entä neiti Phipps?
Menkäähän.
Pysykää tiukkana.
Teidän Majesteettinne.
Asiaan! Minulla on kiire.
Minun on kerrottava eräs asia...
Minkä tähden vapisette?
Tulin pyytämään teitä harkitsemaan uudelleen...
herra Karimin ylentämistä.
Mitä sanoitte?
Tulin pyytämään, ettette myöntäisi hänelle ritarin arvoa.
Minkä ihmeen tähden?
Palatsin henkilökunta vaatii, että luovutte aikeistanne.
Vai vaatii?
Mielestämme se alentaa ritariutta.
Herra Karim tulee alhaisesta suvusta -
ja hänhän on värillinen.
Pois silmistäni.
Eikö sana kuulunut?
Jos te kieltäydytte, koko henkilökunta eroaa.
Maanpetos.
Maanpetos!
Maanpetos.
Äiti-kiltti, nyt riittää jo.
Teette heti lopun tästä munshi-touhusta. Onko selvä?
Ette kai luullut henkilöstön sallivan moista loukkausta?
Käskyjäni ei rikota.
Olen sietänyt tätä jo yli 50 vuotta!
- Luovutte aikeesta heti, tai... - Tai mitä?
Tai todistamme, että olette mielisairas!
Ja siirrytte syrjään välittömästi.
Tohtori Reid on jo allekirjoittanut paperit.
Olen 81-vuotias.
Olen saanut 9 lasta ja 42 lapsenlasta.
Minulla on melkein miljardi kansalaista.
Minulla on reumatismi, kohdunlaskeuma -
olen sairaalloisen ylipainoinen ja puolikuuro.
Aikanani on ollut 11 pääministeriä -
ja olen hyväksynyt 2 347 lakia.
Olen hallinnut 62 vuotta ja 234 päivää -
eli pisimpään koko maailmanhistoriassa.
Olen vastuussa viidestä taloudesta -
ja yli 3 000 työntekijästä.
Olen riidanhaluinen -
tylsä, ahne, lihava, pahansisuinen -
joskus itsekäs ja lyhytnäköinen, kuvainnollisesti ja kirjaimellisesti.
Saatan olla vastenmielisen vallanhimoinen -
enkä olisi saanut rikkoa Venäjän tsaarin koristemunaa.
Olen kaikkea muuta kuin mielisairas.
Henkilökunta voi kieltäytyä, jos tahtoo, mutta kasvotusten.
Otan heidät vastaan durbar-salissa.
Hänen Majesteettinsa kuningatar!
Ymmärtääkseni on ilmennyt huolta koskien ylennysaikeitani.
Olette pahoittaneet mielenne -
ja olette päättäneet erota päätökseni hyväksymisen sijasta.
Jos joku tahtoo esittää eroanomuksen -
se hyväksytään -
ilman ikäviä seuraamuksia.
Rohjetkaa edes tehdä se minun edessäni!
Irtisanoutuvat ottakoot askelen eteen.
Tiedoksenne: olen päättänyt -
etten myönnä ritarinarvoa toistaiseksi kenellekään.
Sen sijaan teitä ilahduttanee -
että myönnän munshille -
Viktorian ritarikunnan komentajan arvon -
henkilökohtaisena kunnianosoituksena -
imperiumin palvelemisesta.
Siinä kaikki.
Teidän Majesteettinne. Onko kaikki hyvin?
Tohtori Reid!
Tulkaa! Mohammed-herra tarvitsee apua!
- Pois! - Kuuleeko Teidän Majesteettinne?
Anna anteeksi, ystäväni.
Olen kovin pahoillani, Abdul.
On aika palata kotiin, Abdul.
Tämä on kotini.
Olen ollut lyhytnäköinen ja itsekäs.
Nuorena miehenä teillä on elämä edessä.
Täällä ei ole turvallista. Haaskalinnut kiertelevät jo.
En voi suojella teitä tuonpuoleisesta.
- Pysytte vallassa vielä vuosia. - En.
Olen sairas.
Typerät seremoniat vievät minulta hengen.
Olette ollut hyvä ystävä, mutta teidän on lähdettävä.
Olen palvelijanne.
Pysyn rinnallanne lopun elämäni.
Joka ikinen päivä. Mikään ei estä minua.
Minä olen kuningattarenne.
Minä olen munshinne enkä jätä teitä koskaan.
Olette hölmö, mutta ihailen teitä.
Kannattaa ilmoittaa keisarille.
Abdul...
Minä tässä, äiti. Ja tyttärenpoikanne Vilhelm.
Missä munshini on? Tarvitsen häntä.
Hys hys, ei hätää.
Haluan munshin.
Häntä ei sitten saa järkyttää.
Haluan puhua munshin kanssa kahden.
- Mielestäni... - Sanoin "kahden".
Nuorena odotin kuolemaa.
Nyt kun ei ole mitään, minkä vuoksi elää -
pidän kiinni elämästä joka hengenvedolla.
Minua pelottaa, Abdul.
Älkää pelätkö.
"Kuule, pieni pisara.
"Anna itsesi mennä ilman katumusta.
"Vastineeksi saat valtameren.
"Kun annat itsesi pois -
"pääset suuren meren turvaan." Rumi.
Olet opettaja, Abdul.
Rumia osaavat kaikki.
Allah on se opettaja.
"Rakkaus on kokonaisuus.
"Me olemme pelkkiä palasia."
Tuntuu siltä kuin putoaisin.
Pudotkaa.
Kaikki kääntyy hyväksi.
Pääsette paljon turvallisempaan paikkaan.
Iäisyyden juhlasaliin.
Niin.
Hyvästi, kuningattareni.
Hyvästi.
Pitäkää itsestänne huoli -
kultainen poikani.
Antaa hänen nukkua.
Surukseni ilmoitan:
Hänen Majesteettinsa kuoli kello 6.30.
Kauan eläköön kuningas!
KUNINGATAR MENEHTYI KELLO 6.30
KAUAN ELÄKÖÖN KUNINGAS
Me kuulumme Allahille ja palaamme Hänen huomaansa.
Pois tieltä!
Haluan aivan kaiken kuningattareen liittyvän.
Abdul!
He ovat polttaneet kaiken!
Te saatte häipyä täältä välittömästi.
Teidän Majesteettinne...
Tässä, kultaseni.
Pidä tämä tallessa.
Huomenta, Teidän Majesteettinne.
Miten voitte tänään?
ABDUL PALASI AGRAAN VUONNA 1901
HÄN KUOLI KAHDEKSAN VUOTTA MYÖHEMMIN VUONNA 1909
INTIA ITSENÄISTYI VUONNA 1947
ABDULIN PÄIVÄKIRJAT LÖYTYIVÄT VUONNA 2010
MAAILMA SAI VIIMEIN TIETÄÄ HÄNEN TARINANSA
Pohjautuu Shrabani Basun kirjaan
MUISTOLLE
Suomennos: Taina Komu